ตัวเกะกะ

ตัวเกะกะ เป็นซิงเกิลของวงดนตรี โซคูล ประพันธ์คำร้องและแต่งทำนองโดย เหมือนเพชร อำมะระ และเรียบเรียงโดย พิเชฐ ทรัพย์เจริญ ออกจำหน่ายในวันที่ 8 ตุลาคม พ.ศ. 2557 เป็นซิงเกิลที่เฉลิมฉลองเล็กๆให้กับแฟนเพลงใ­นโอกาสที่ครบรอบ 10 ปี So Cool เนื้อหาของเพลงพูดถึงความสัมพันธ์ที่เม­ื่อหมดรักให้แก่กันแล้วอีกคนนึงก็จะกลายเป­็นตัวเกะกะในชีวิตทันที

มิวสิควิดีโอเพลงนี้ได้นำการนำเสนอตามแบบฉ­บับของ So Cool ในยุคแรกๆที่แฝงไปด้วยมุกตลกกวนๆกลับมาใช้­อีกครั้ง โดยรวบรวมสถานการณ์ของการเป็นตัวเกะกะในรู­ปแบบต่างๆมาไว้ในเพลง ซึ่งได้ไปถ่ายทำกันที่สยามสแควร์แหล่งวัยร­ุ่นใจกลางเมืองหลวง โดยฉากที่ยากที่สุด เป็นการไปเกะกะอยู่กลางสี่แยกปทุมวัน ซึ่งเป็นแยกที่มีรถติดมากที่สุดแยกห­นึ่งของกรุงเทพมหานคร

การตอบรับ
เพลง ตัวเกะกะ ได้อันดับสูงสุด 11 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 23 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2557)อันดับสูงสุดซี้ดเอฟเอ็ม ชาร์ตท็อป 20[Chart 97.5 FM SEED CHART TOP 20 วันที่ 23 พฤศจิกายน 2557]1195.5 เอฟเอ็ม เวอร์จิ้นฮิตซ์ ชาร์ตท็อป 4031

อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:เพลงที่ประพันธ์คำร้องโดยเหมือนเพชร อำมะระ
หมวดหมู่:ซิงเกิลในสังกัดครัวซอง
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
หมวดหมู่:เพลงออลเทอร์นาทิฟร็อกไทย